Document ID: 32013D0302

KOMISIJAS LĒMUMS
(2013. gada 19. jūnijs),
ar ko groza II pielikumu Lēmumam 2009/861/EK par pārejas pasākumiem saskaņā ar Eiropas Parlamenta un Padomes Regulu (EK) Nr. 853/2004 attiecībā uz neatbilstoša svaigpiena pārstrādes prasībām konkrētos piena pārstrādes uzņēmumos Bulgārijā
(izziņots ar dokumenta numuru C(2013) 3740)
(Dokuments attiecas uz EEZ)
(2013/302/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 9. panta pirmo daļu,
tā kā:
(1)
Regulā (EK) Nr. 853/2004 ir paredzēti īpaši higiēnas noteikumi, kas attiecībā uz dzīvnieku izcelsmes pārtiku jāievēro pārtikas apritē iesaistītajiem tirgus dalībniekiem. Minētajos noteikumos ir ietvertas higiēnas prasības svaigpienam un piena produktiem.
(2)
Komisijas Lēmums 2009/861/EK (2) piena pārstrādes uzņēmumiem Bulgārijā, kuri uzskaitīti minētajā lēmumā, paredz dažas atkāpes no prasībām, kas noteiktas Regulas (EK) Nr. 853/2004 III pielikuma IX sadaļas I nodaļas II un III apakšnodaļā. Minēto lēmumu piemēro no 2010. gada 1. janvāra līdz 2013. gada 31. decembrim.
(3)
Saskaņā ar Lēmumu 2009/861/EK konkrētiem piena pārstrādes uzņēmumiem, kuri ir uzskaitīti minētā lēmuma II pielikumā, ir atļauts pārstrādāt prasībām neatbilstošu pienu, to nepārstrādājot nošķirtās ražošanas līnijās.
(4)
Bulgārija 2012. gada 13. decembrī nosūtīja Komisijai pārskatītu un atjauninātu minēto piena pārstrādes uzņēmumu sarakstu.
(5)
No minētā pārskatītā un atjauninātā saraksta tika svītroti atsevišķi uzņēmumi, kuri pašlaik ir uzskaitīti Lēmuma 2009/861/EK II pielikumā, jo, tā kā tiek uzskatīts, ka tie atbilst prasībām, kas noteiktas Regulas (EK) Nr. 853/2004 III pielikuma IX sadaļas I nodaļā, tagad tie drīkst laist piena produktus Savienības iekšējā tirgū. Šie uzņēmumi tika uzskaitīti Lēmuma 2009/861/EK II pielikuma tabulā ar šādiem kārtas numuriem: Nr. 6 (1112004 “Matev-Mlekoprodukt” OOD), Nr. 16 (2712010 “Kamadzhiev-milk” EOOD), Nr. 37 (1212022 “Milkkomm” EOOD), Nr. 56 (BG 2612042 “Bulmilk” OOD), Nr. 61 (1712013 ET “Deniz”), Nr. 70 (BG 1812003 “Sirma Prista” AD) un Nr. 78 (1812005 “DAV- Viktor Simonov” EOOD).
(6)
Tāpēc attiecīgi būtu jāgroza Lēmums 2009/861/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
IR PIEŅĒMUSI ŠO LĒMUMU.
1. pants
Lēmuma 2009/861/EK II pielikuma tekstu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2013. gada 19. jūnijā

Labels: 0
18
17
15